כרים רשיד

כרים רשיד (באנגלית: Karim Rashid; נולד ב-18 בספטמבר 1960) הוא מעצב-על, יליד מצרים, שגדל בקנדה. העיצובים של רשיד מתפרסים על פני תחומים רבים ומגוונים בין היתר עיצוב פנים של מסעדות, מלונות ובתים, עיצוב אופנה, רהיטים, תאורה, אמנות, אופניים, גאדג'טים, ומוצרי קוסמטיקה. רשיד נחשב למעצב תעשייתי מהחשובים והמשפיעים בעולם בעשורים האחרונים. המגזין האמריקאי "טיים" כינה את רשיד בשנת 2001 "המעצב התעשייתי המפורסם ביותר באמריקה". כרים רשיד נולד בשנת 1960 בקהיר, מצרים לאב אמן ממוצא מצרי ולאם אנגליה. אחיו הוא הארכיטקט האני רשיד, ואחותו היא האמנית סורייה רשיד. כאשר היה בן חמש היגר עם משפחתו לקנדה בעקבות הקריירה של אביו האמן. בשנת 1982 רשיד קיבל תואר ראשון בעיצוב תעשייתי מאוניברסיטת קרלטון, באוטווה, שבקנדה. הוא המשיך ללמוד בנאפולי, איטליה לתואר שני כמעצב. משם עבר למילאנו ועבד בסטודיו של רודולפו בונטו. בשנת 1984, לאחר שחזר לקנדה, עבד בחברה שמייצרת ציוד לצילום רנטגן וכן בסטודיו לאופנה. בשנת 1993 פתח רשיד את הסטודיו שלו בניו יורק בו הוא פועל מאז. בשנת 2004 עיצב לראשונה בית מלון ביוון. בשנת 2007 שכרה חברת הולנדיה הישראלית את שירותיו לעיצוב קולקציית מיטות וחדרי שינה. רשיד מעצב לצד מוצרים יוקרתיים גם מוצרי צריכה פשוטים: בקבוקי פפסי, נעלי ספורט, אופניים, בשמים. לדוגמה: פח ניירות בשם "גרבו" (garbo) שנמכר במחיר מוזל של פחות מ-10 דולר, הוא מוצר שקנו אותו מיליוני אנשים ברחבי העולם. מגמה זו יוצאת מנקודת תפיסה של עיצוב דמוקרטי או עיצוב בר השגה, שמנגישים לקהל הרחב עיצוב יוקרתי במחיר סביר.[דרוש מקור] הוא דוגל גם באיכות הסביבה- לדבריו כל מוצריו הם 100 אחוז ממוחזרים ומתכלים ללא חומרים רעילים. "אני מאמין גדול שמעצבים צריכים להיות אחראים כלפי הסביבה שבה הם עובדים". בשנת 2016 נחנך מלון הבוטיק "פוליהאוס" בכיכר מגן-דוד בתל אביב, אותו עיצב. המלון הוקם במבנה בסגנון הבינלאומי משנת 1937. את העבודות שלו אפשר למצוא בתצוגות מתחלפות ואוספים קבועים, כולל במוזאונים נחשבים בעולם כמו MoMA בניו יורק, SFMoma בסן פרנסיסקו, מרכז פומפידו בפריז ועוד. אשתו הראשונה של רשיד הייתה הציירת הדיגיטלית מייגן לנג. ב־2008 נישא לאיבאנה הנדסאית כימיה ממוצא סרבי. לזוג יש ילדה שנולדה ב-2013. משפחת רשיד מתגוררת בלב מנהטן ארצות הברית בבית פרטי יוקרתי בעיצובו של רשיד, שאליו צמוד הסטודיו שלו רחב הידיים . רשיד נוהג להתלבש בבגדים וחליפות בצבעי לבן או ורוד, מקפיד על משקפי ראייה בעלות מסגרת עבה ועל גופו קעקועים פרי עיצוביו שמזכירים לו את הערים בעולם בהן ביקר. באחד הקעקועים כתובה המילה "אור" בכתב רש"י. פלטת הצבעים הזו משתקפת גם בעבודותיו הרבות, בדירתו וגם באתר האינטרנט היפה שלו. כרים רשיד זכה בלמעלה מ-300 פרסים שונים על עבודותיו. הפרס הראשון הוענק לו בשנת 1985 עבור עיצוב ספת העכביש המפורסמת והאחרון על בקבוק מים בצורת בועה. 2014 Karim Rashid: From the Beginning ISBN 978-8896780602 2013 Karim Rashid - Ideologija ljepote Tihomir Milovac. (in Croatian). Zagreb: Muzej Suvremene Umjetnosti, 2013 2012 I Protagonisti del Design: Karim Rashid. Milan: Hachette, 2012 2012 Sketch: Karim ISBN 978-9077174616 2009 Karim Rashid Space: The Architecture Of Karim Rashid 2006 Design Your Self: Rethinking the Way You Live, Love, Work, and Play 2005 Digipop ISBN 978-3822839959 2004 Karim Rashid: Evolution New York, NY: Universe, 2004. ISBN 978-0789311979 2004 Karim Rashid. San Francisco: * Marisa Bartolucci, Raul Cabra. Karim Rashid. San Francisco: Chronicle Books, ISBN 9780811842082 2003 International Design Yearbook 18 2001 I Want to Change the World. New York, NY: Universe Rizzoli, 2001. ISBN 978-0789305312 מדיה וקבצים בנושא כרים רשיד בוויקישיתוף אתר האינטרנט הרשמי של כרים רשיד (באנגלית) אמיר קמינר, אללה קארים! ראיון עם המעצב הגדול קארים ראשיד, באתר Xnet‏, 3 בספטמבר 2013 מיכל רז-חיימוביץ', ‏מעצב-העל התעשייתי קארים ראשיד פותח נציגות בישראל, באתר גלובס, 19 במרץ 2017 שני שילה, מה הופך את קארים ראשיד לאחד המעצבים המובילים בעולם?, באתר TheMarker‏, 26 ביוני 2009 אריה ברקוביץ, קארים ראשיד פותח שולחן, באתר הארץ, 22 במאי 2005 Belinda Luscombe (July 02, 2001). Design: The Poet Of Plastic; Karim Rashid wants to change the world one ordinary object at a time. Time Magazine. Accessed October 2013. (נדרשת הרשמה) for full article. שני שילה, "עיצוב אינו מותרות אלא הכרח", באתר הארץ, 24 ביוני 2009 חגית פלג-רותם, ‏אני מאמין בעיצוב דמוקרטי ונגיש לקהל, באתר גלובס, 31 באוקטובר 2013 שירות גלובס, ‏כארים ראשיד יעצב עבור הולנדיה קולקציה של חדרי שינה, באתר גלובס, 17 ביולי 2007 ענת ברזילי, מעצב־העל קארים ראשיד: אני, רובוט, באתר כלכליסט, 1 באוקטובר 2017 נמרוד דביר, האוטופיה של קארים ראשיד, באתר את, ‏20 באפריל 2017 "מתרגש להיכנס לבית ולראות פריטים שעיצבתי", באתר ‏מאקו‏, 26 בפברואר 2017 אריה ברקוביץ, מפופ ועד בכלל, באתר הארץ, 9 במאי 2006